**РЕПУБЛИКА СРБИЈА**

**ПРЕДШКОЛСКА УСТАНОВА**

**„ПРВА РАДОСТ“**

**БРОЈ: 01-826/2**

**ДАТУМ: 14.09.2021.**

**ГАЏИН ХАН**

**ИЗВЕШТАЈ О РЕАЛИЗАЦИЈИ ГОДИШЊЕГ ПЛАНА** РАДА ПРЕДШКОЛСКЕ УСТАНОВЕ „ПРВА РАДОСТ“ ГАЏИН ХАН

**ЗА РАДНУ 2020/2021 ГОДИНУ**

**УВОД**

Управни одбор предшколске установе “ Прва радост” Гаџин Хан на седници, одржаној дана 14.09.2021. године усвојио је Годишњи план рада установе за 2020/2021. годину.

Садржај извештаја приказује динамику и запажања о раду предшколске установе за радну 2020/2021. годину, обрађене по целинама ради прегледности и увида у целокупни рад установе.

**УСЛОВИ ЗА РАД УСТАНОВЕ**

Предшколска установа "Прва радост" Гаџин Хан реализовала је рад у радној 2020/2021. години према Годишњем плану рада установе, Припремног предшколског програма и на основу Правилника о општим основама предшколског програма (Сл. Гласник РС- Просветни гласник” бр.14/2006 од 15.11.2006. године.) уз примену модела Б, превентивне здравствене заштите, исхране, социјалног рада, као и одговорности за квалитет васпитно-образовног процеса рада са децом.

Васппитно-образовни рад радне 2020/2021. године, реализован је у пет васпитних група за децу са територије општине Гаџин Хан и околних насеља. У самом седишту установе радиле су три васпитне групе и две ван седишта установе. Деца из околних насеља довожена су минибусима, према утврђеној сатници која је договорена са родитељима на почетку радне године.

**Материјално - технички услови за остваривање делатности**

**1.Објекти за децу**

Установа располаже са два наменски грађена објекта капацитета по две васпитне групе и то у Гаџином Хану и Доњем Душнику. Објекат у Д. Душнику ни у овој радној години није коришћен у сврхе за које је грађен због потребне адаптације.

Како је од радне 2006/2007. године припремни предшколски програм постао обавезан за сву децу, тако је наша установа обухватила сву децу са територије Општине Гаџин Хан.

У објекту у Гаџином Хану организован је рад две васпитне групе целодневног боравка и једна васпитна група полудневног боравка. Током радне године, обезбеђен је нови мобилијар и било је у плану да се измести ограда, али због епидемиолошке ситуације није одрађено. Објекат је наменски грађен и испуњава све услове за нормалан рад. Радне просторије у којима бораве деца су простране, светле и сада топле. Ентеријер установе је складан, оплемењен и естетски обликован захваљујући васпитачима, сестри васпитачу, педијатријској сестри и помоћно - техничком особљу.

Дворишни простор је опремљен разноврсним спортским реквизитима за физичке и рекреативне активности, за боравак на свежем ваздуху и слободне дечје игре деце која бораве у установи, а у поподневним часовима дворишни простор користе деца из Гаџиног Хана која не бораве у установи.

За рад васпитне групе полудневног боравка у Топоници и Доњем Душнику, коришћене су просторије Основне школе „ Витко и Света " које нису наменски грађене за наше потребе, нити испуњавају услове у погледу простора који су предвиђени Правилником о ближим условима за почетак рада и обављања делатности, али адекватном адаптацијом и опремом створени су услови у којима се може организовати васпитно - образовни рад.

За грејање радног простора у зимском периоду установа је користила дрва и угаљ у Гаџином Хану, а у Доњем Душнику пелет. Одељење у Топоници користило је електричну енергију за грејање. Набавка огревног материјала је ишла из средстава која обезбеђује оснивач, СО Гаџин Хан. Захваљујући благовременој набавци и добром квалитету угља и пелета, грејање у овој радној години је било задовољавајуће.

**2. Објекти за припрему хране**

У објекту у Гаџином Хану постоји производна кухиња капацитета 200 оброка са целокупном опремом, што у потпуности задовољава потребе установе.

Деца из припремних група ван седишта установе хранила су се куповином пецива у продавницама, с тим што одлуком Скупштине општине Гаџин Хан треће и четврто дете није плаћало боравак тј. ужину у припремним групама.

Приликом израде месечних планова исхране водило се рачуна о томе да исхрана треба да буде рационална, разноврсна и мешовита, са оптималном количином хранљивих састојака, а храна пријатног изгледа и укуса. Такође, водило се рачуна и о развијању навика правилне исхране.

Током године деци су обезбеђени сви потребни нутритиенти за време боравка у вртићу; оптималан режим исхране деце (време и редослед појединих оброка), правилно сервирани оброци и обезбеђено је довољно времена деци да конзумирају оброке. Поштован је правилник о нормативу друштвене исхране деце у установама, настављена је сарадња са Институтом за заштиту здравља-Ниш као и сарадња са стручним институцијама које се баве унапређењем исхране.

**3. Средства за васпитно - образовни рад**

Средства којима установа располаже у складу су са Правилником о нормативима простора и опреме за васпитно - образовни рад у дечјим вртићима ( " Просветни гласник СРС, бр. 4/77 ).

И ове године настојали смо да све васпитне групе допунимо дидактичким материјалом и тиме подстакнемо децу на осмишљену, стваралачку и креативну игру.

Радни материјал за децу ( прибор и радне листове ) обезбедила је установа од средстава јединице локалне самоуправе.

Књиге рада васпитача и свеске за рад за све васпитне групе обезбеђене су на време.

Настојали смо да обезбедимо и стручне литературе, сликовнице и енциклопедије које су потребне за иновацију у раду са децом.

Поједина васпитна средстава за васпитно - образовни рад са децом урадили су сами васпитачи ( велики број апликација и очигледних средстава ).

За реализацију васпитно - образовног програма у васпитној групи у Топоници и Доњем Душнику, поред сопствених средстава, по потреби се користе и средства којима је опремљен објекат у Гаџином Хану.

У циљу праћења прописа, установа је претплаћена на „Просветни преглед“

**4. Кадровски услови**

Установа располаже потребним стручним кадром који је оспособљен да са успехом реализује програмске задатке.

На почетку радне 2020/2021. године у предшколској установи је радило 13 (тринаест) радника ( руководеће, васпитно, здравствено, административно - финансијско и помоћно - техничко особље).

Следи и табеларни преглед свих профила и категорија радника:

|  |  |  |  |
| --- | --- | --- | --- |
| Редни  број | Стручни профил | Школска спрема | Број извршилаца |
| 1. | Директор | VII | 1 |
| 2. | Васпитач | VI | 1 |
| VI-1 | 3 |
| VI-2 | 1 |
| 3. | Педијатријска сестра-сестра на превентиви | ССС | 1 |
| 4. | Медицинска сестра-васпитач | ССС | 1 |
| 5. | Административни послови | ССС | 1 |
| 6. | Кувар | ССС | 1 |
| 7. | Домар мајстор-ложач | I степен | 1 |
| 8. | Возач | III,IVи V | 2 |

У току године, тачније марта 2021.године, Установа је примила два радника, (једног васпитача и једну медицинску сестру-васпитача) који су приказани у табели. Један васпитач је крајем године отишао у пензију.

Радник на пословима хигијеничара, ради по уговору привремено-повремени послови.

У недостатку правника, правне послове у установи обављао је дирекор уз консултацију и стручну помоћ правника основне школе и локалне самоуправе.

**СТРУЧНО УСАВРШАВАЊЕ РАДНИКА**

Стручно усавршавање реализатора Основа програма организовано је на различитим нивоима.

На нивоу установе одржане су седница васпитно - образовног већа на којима су разматрана важна питања из делокруга рада yстанове, као што су:

-програмирање и организациони послови;

-планирање васпитно - образовног рада према моделу " Б ";

-увођење иновација у васпитно - образовни процес ;

-разматрање и усвајање Извештаја о раду установе као и Годишњег плана установе;

-стручно усавршавање радника и друго.

Присуствовали смо:

-васпитач и директор су присуствовали „Пертинијевим данима“

-присуство обуци „CROSO“-регистар запослених;

-стручним конференцијама и конгресима за васпитаче и медицинске сестре;

-„SUPER“ пројекат – „Стратегија предшколских установа“;

- хоризонтална размена „Учимо и мењамо праксу“(ЦИП и Министарство просвете).

**ОРГАНИЗАЦИЈА РАДА УСТАНОВЕ**

**1. Облици рада са децом и бројно стање обухваћене деце**

У радној 2020/2021. години Установа " Прва радост " Гаџин Хан организовала је рад кроз следеће облике боравка деце:

-целодневни боравак-јасле

-целодневни боравак-мешовита група

-полудневни боравак

Целодневни боравак

Група јасленог узраста, деца од 1,5-3,0 године, укупно -11 детета.

Група целодневног боравка мешовитог састава. У овој групи је било уписано 16 детета, узраста од 3,0 до 5,5. година.

Полудневни боравак

За децу припремног предшколског програма организоване су васпитне групе полудневног боравка и то:

* у Гаџином Хану-једна групе са укупно 19 детета ППП
* у Топоници, једна група од 8 детета ППП
* у Доњем Душнику једна васпитна група од 5 детета ППП.

**2. Начин рада установе**

У оквиру петодневне радне недеље установа је радила од 0600 – 1600 часова у две смене.

Полудневни боравак организован је у трајању од 4 сата дневно. Радна година почела је 01. септембра 2020. године, а завршила се 22 јуна 2021. године. Коришћен је календар васпитно - образовног рада за основне школе који је прописало Министарство просвете.

За децу целодневног боравка, радно време је од 0600 до 1600 часова. У том временском периоду реализоване су активности: слободне активности, јутарња гимнастика, припрема за доручак, доручак, игре по слободном избору, усмерене активности, рекреативна пауза, комбиноване активности, припрема за ручак, ручак, припрема за дневни одмор, одмор, буђење, припрема за ужину, ужина, слободне активности и испраћај деце. Радна година почела је 01. септембра 2020. године, а завршила се 31 августа 2021. године.

Радно време запошљених радника утврђено је Годишњим планом рада установе четрдесеточасовно недељно радно време.

Због новонастале ситуације корона вирусом и заражавања деце и радника, предшколска установа је радила смањеним капацитетом. Васпитачи и сестра васпитач, су путем вајбер група пружала подршку дневним обавезама и актуелним догађајима.

Мешовита јаслена група је почела са радом 01.03.2021.године

**РЕАЛИЗАЦИЈА ПРОГРАМА ВАСПИТНО - ОБРАЗОВНОГ РАДА**

Васпитно - образовни рад са децом у предшколској установи реализован је у складу са Правилником о општим основама предшколског програма ( “ Сл. Гласник РС-Просветни гласнк” бр.14/2006 ), Предшколским програмом установе, Развојним планом и Годишњим планом рада установе.

Планирање васпитно-образовног рада је било условљено бројним факторима а пре свега функцијом, структуром и организацијом вртића, расположивим ресурсима, структуром групе и сл.

Рад се одвијао у следећим васпитним група :

-јаслена група од 1,5 – 3,0 године (група целодневног боравка у Гаџином Хану);

-мешовита група од 3,0 – 5,5 година (група целодневног боравка у Гаџином Хану);

-припремне групе (групе у Гаџином Хану, Топоници и Доњем Душнику).

Организовани облици васпитно - образовног рада са децом реализовани су: у полудневном боравку од 0800 до 1200 часова у Гаџином Хану, Топоници и Доњем Душнику и у целодневном боравку од 0600 до 1600 часова.

Задатак васпитача био је пре свега да створи једну компактну групу деце, како би лакше реализовао задатке предвиђене за одређени узраст деце. Радило се на успостављању емоционалних односа, међусобног уважавања, самопоштовања и извршавања задатака од ширег значаја.

На реализацији задатака радило се поступно, а реализовани су кроз свакодневне јутарње активности, слободну игру у центрима интересовања, усмерене активности, рекреативне паузе до шетње и боравка деце на свежем ваздуху.

Када је утврђен ниво васпитне групе прешло се на етапно планирање по аспектима развоја, где је у оквиру сваког аспекта васпитач планирао циљеве и задатке. Приликом остваривања планираних активности водило се рачуна да сваког дана буду заступљени сви аспекти развоја и да активности имају карактер игре. У току рада деца су показивала различита интересовања за поједине области.

Снагом солидне педагошке организације вртића и изузетно стручним и одговорним радом васпитача, програми рада са децом остварени су разноврсно. Постављени циљеви и задаци реализовани су успешно, а у току рада постизали су се све бољи резултати у односима између деце и васпитача.

Успешној реализацији програма допринело је и редовно похађање деце.

Педагошка документација о васпитно-образовном раду у књигама рада васпитача вођена је редовно, плански и систематски.

Циљеви и задаци реализовани су кроз три посебне области развоја:

* Физичко-сензорни развој ( очување физичког здравља деце, подстицање развоја

покрета, овладавање моториком, подстицање целовитог моторног и сензорног развоја, развијање навика...)

* Емоционално-социјални развој (подстицање поверења у сопствене способности,

пружање помоћи у стицању самосталности, неговање отворености за доживљаје, помагање детету у усвајању основних моралних вредности и подстицање задовољства код детета);

* Сазнајни развој (подстицање и неговање природне радозналости детета,у односу

на свет који га окружује, подстицање и богаћење дечјег говора као средства комуникације и стицања знања, формирање почетних сазнајних појмова кроз практичне активности, неговање осетљивости за утиске као мотив за постављена питања...).

Рад са децом се одвијао кроз игру, путем следећих активности: моторичке, сензорно-перцептивне, музичко-ритмичке, графичко-ликовне, језичке активности и драматизација. Васпитни циљеви остваривани су кроз низ спонтаних животних ситуација, при чему су коришћена различита средства и материјали.

Опште основе програма васпитног рада са децом узраста до три године, представљали су само полазиште за њихову даљу, креативну разраду. Програмски садржаји су били планирани у зависности од карактеристика деце узраста до три године, карактеристика доминантног али и напредног развојног интервала као и специфичности васпитне групе и сваког појединог детета. Специфичности детета су уочаване путем систематског посматрања и праћења деце. Коришћене су белешке, анегдотска посматрања, скале, процене...Рађена је недељна и тромесечна евалуација рада, а по потреби и дневна. Васпитачи су формирали портфолио детета који је коришћен у даљем раду.

Посебна пажња је била посвећена адаптацији деце на вртић и примену адаптационих мера. Циљ датих мера био је да деци која први пут излазе из породичне средине и долазе у установу помогнемо да успоставе одговарајући социо-емоционални однос са васпитачем, медицинском сестром и другим одраслима у установи. С обзиром на осетљивост и специфичност узраста наведене адаптационе мере биле су допуњене непосредним укључивањем родитеља у адаптацију, мада није било много нове деце. Махом су то деца која су већ била у вртићу и период адаптације је био временски кратак и безболан.

Полазећи од основних прекретница у развоју деце, од треће године до припремног предшколског програма, конкретизовани су развојни циљеви и задаци. Програмирање се заснивало на праћењу и посматрању понашања и улогу детета у току активности, планирање педагошке акције и интервенције у складу с развојним циљевима и задацима, предлози васпитних акција, континуирано праћење, посматрање и анализа ефеката и евалуација-која је полазиште за следећи циклус посматрања.

Мера у програмирању је дете, његова интересовања, потребе, животне ситуације, животни проблеми, актуелности, васпитач и његово умеће, родитељи, културне средине и концепција званичног програма. Трудили смо се да програмиране активности одговарају сваком кораку развоја детета и да га покрећу у правцу наредног развоја.

У васпитним групама се највише ради на подршци дечјем развоју и напредовању кроз индивидуални приступ уважавајући индивидуалне разлике међу децом. Васпитачи воде портфолио детета, портфолио групе и лични портфолио организују презентације, воде белешке о дечјем напредовању.

Остваривање васпитно-образовног програма са децом овог узраста одвијао се кроз систем активности из:

* Области физичког развоја у телесним, перцептивним и здравствено-хигијенским

активностима;

* Области социо-емоционалног и духовног развоја у друштвеним, афективним и

еколошким активностима;

* Области когнитивног развоја у откривачким, логичким и практичним

активностима;

* Области развоја комуникације и стваралаштва у говорним, драмским, ликовним,

музичким и плесним активностима.

Поред садржаја разноврсних активности планирали смо и активне методе учења и међусобне односе деце током активности: индивидуалне, активности у паровима,у малим групама, у већим групама и фронталне активности.

Типове активности васпитач је разрађивао зависно од потребе, могућности и интересовања деце, а поред испланираног увек је била отворена могућност да се у току извођења васпитно-образовног рада у обзир узму добри поводи. У циљу све већег изражавања дечје самосталности и личне ангажованости, а у зависности од области и теме, фронтални облик рада постепено је уступао место групном и индивидуалном раду.

**Припремни предшколски програм** као обавезни део образовања за децу узраста од 5,5-6,5 година реализован је у оквиру предшколског васпитања и образовања. Припремни предшколски програм реализован је у четири васпитне групе у установи и истуреним одељењима, по моделу Б.

Програм припреме деце за полазак у школу реализован је кроз систем активности и садржаја, као и посебних методичких поступака којима се подстиче интелектуална, социјална, емоционална и мотивациона готовост за школу, уз развој сазнајних интересовања потребних за школски начин учења. Васпитно-образовни рад реализован је кроз планско, систематско и целовито остваривање циљева и задатака.

Васпитач као непосредни реализатор васпитно-образовног процеса креирао је програм уз критичку анализу и вођење прописане документације.

У програмирању се полазило од портрета детета и васпитне групе кроз белешке о деци. Планирање васпитно-образовног рада је било тематско, а оквирни планови су настајали у интеракцији деце, одраслих и средине с тим што су допуњавани, мењани и адаптирани зависно од потребе и интересовања деце.

Програм припреме деце за школу састоји се од области у којима су сврстани васпитно-образовни садржаји и активности: развој говора, припрема за почетно читање и писање, развој математичких појмова, упознавање природне и друштвене средине, телесно васпитање, ликовно васпитање и музичко васпитање.

У години пред полазак у школу задаци васпитно-образовног рада су:

* Подстицање и осамостаљивање детета
* Пружање подршке физичком развоју
* Јачање социо-емоционалне компетенције
* Пружање подршке сазнајном развоју
* Неговање радозналости
* Подстицање креативности
* Уважавање индивидуалности

Индивидуалне разлике међу децом су биле очигледне нарочито у области почетног

читања и писања и развоја математичких појмова. Због тога је индивидуализација у раду била заступљенија, као и индивидуални и групни рад у односу на фронтални рад са децом.

Реализацијом припремног предшколског програма допринело се програмском и организационом повезивању предшколског и школског образовања и васпитања, уз обезбећен континуитет у васпитању и образовању деце.

Педагошка документација о васпитно-образовном раду је плански, систематски и редовно вођена уз праћење континуитета васпитно-образовног процеса.

Различити програми који су планирани у овој радној години, није почела са радом због епидемиолошких услова.

У току радне године, имали смо заражавање деце и родитеља (COVID-19), тако да су појединачно групе ишле у изолацију.

**ОСТАЛА ПОДРУЧЈА ВАСПИТНО - ОБРАЗОВНОГ РАДА**

**1.Културна и јавна активност и сарадња са друштвеном средином**

За успешну реализацију програма установа је остварила добру сарадњу са институцијама и производним организацијама.

Кроз разне видове и облике реализације ових програма и афирмације установе у локалној средини и даље, све активности груписане су у целине:

* Поводом Дечје недеље, у организацији општине Гаџин Хан и парохије Заплањске, деца припремног предшколског програма, присуствовали су позоришној представи и уручени су им пригодни поклони;
* Почетком радне године, у дворишту вртића, организована је позоришна представа у изведби лутка цена „Пепино“
* обележена је и слава Свети Сава по групама;
* радови наше деце учествовали су на ликовним конкурсима: на тему „ Дани здраве исхране у октобру“, „Орално здравље чувамо од најранијег узраста“. Учествовали смо и на ликовни конкурс „Вода вреднија од злата“.
* Узели смо учешће у ликовном конкурсу у области превентиве „Буларди“.
* Васпитачи су слали дечје радове у часопис „Мали Витез“.

Успешно смо остварили сарадњу са Домом здравља у Гаџином Хану, педијатријском службом, нарочито по питању вируса.

**2. Сарадња са породицом**

Успешан психофизички развој детета зависи од успешног деловања породице и предшколске установе. Предшколска установа је тежила што бољем повезивању са породицом и средином у којој дете одраста. Полазна тачка у васпитно-образовном раду је била искуство које дете доноси са собом у установу. Садржаји рада у нашој установи грађени су на оном што је урођено у породици. Развијен је сараднички однос између особља које се бави васпитно-образовним радом и родитељима.

Сарадња са родитељима, због епидемиолошке ситуације свела се на размену информација приликом довођења и одвођења деце из установе, путем порука, фејсбука и вајбер комуникације.

Због епидемиолошке ситуације (COVID-19), није остварена дубља сарадња са родитељима, путем разних радионица, приредби и других манифестација.

**РЕАЛИЗАЦИЈА ПРОГРАМА**

**ПРЕВЕНТИВНЕ ЗДРАВСТВЕНЕ ЗАШТИТЕ**

У раду установе посебну пажњу посветили смо превентивној здравственој заштити као и исхрани деце. Исхрана деце подмирује потребе у хранљивим материјама које су потребне за раст и развој деце. О квалитетној исхрани, према нормативима, бринули су: директор, педијатријска сестра и кувар.

О психофизичком здрављу и развоју деце бринули су : педијатар, педијатријска сестра и васпитачи.

Редовно су вршени и здравствени прегледи (санитарни прегледи) радника у установи.

На почетку и неколко пута у току године, вршена је дезинфекција, дезинсекција и дератизација објекта у Гаџином Хану и истуреним одељењима

Сваког месеца долазили су из Института за заштиту здравља Ниш. Узимани су узорци оброка и испитивана је енергетска вредност и биохемијска структура оброка, а резултати анализе били су задовољавајући. Осим тога узимани су и брисеви са радних површина, посуђа, играчака... ради бактериолошког прегледа. На основу резултата добијених анализом брисева, санитарно - хигијенска ситуација у објекту је задовољавајућа.

Води се евиденција мерења температуре у расхладним уређајима (фрижидер и замрзивач), евиденција чишћења, прања и дезинфекције уређаја, прибора, опреме, радних површина, подова, зидова као и евиденција о изношењу смећа.

**ОРГАНИ УСТАНОВЕ**

**Управни одбор**

Рад Управног одбора био је активан. На седницама су разматрана питања која су од значаја за рад установе. Важна питања су увек на време решавана што је допринело успешној организацији рада предшколске установе.

У току радне године одржанe су седнице УО на којима су разматрана важна питања и доношене важне одлуке као што су разматрање и усвајање Извештаја о раду Установе и директора и Годишњи план установе и директора, усвајање Плана стручног усавршавања запослених, усвајање предшколског програма, усвајање систематизације установе, вршено је усаглашавање аката са изменама Закона о основама система васпитања и образовања, разматрање извештаја комисије за попис и доношење Одлуке о књижењу резултата пописа, усвајање извештаја тимова, усвајање Развојног плана установе за 2017/18/19/20 годину, давање предлога за избор директора установе и друго.

**Васпитно-образовно веће**

У току радне године веће је одржало састанаке на којима су разматране понуде за набавку радних листова, подносили извештаје о реализацији васпитно образовног програма и износили проблеме у реализацији истих; договарали се о учешћу у разним манифестацијама, разматрали програм стручног усавршавања и извештаје са семинара, гласање за избор директора установе, подела васпитача по групама, пратили напредовање деце и друга питања важна за рад установе.

**Савет родитеља**

У току године одржани су састанци Савета родитеља на којима је конституисан Савет родитеља установе и на којима се дискутовало о тренутним актуелностима (набавка материјала за рад, радних листова, договор око заједничких радионица и приредби, излетима, спровели поступак за избор члана за УО. и именовали члана за Локални савет родитеља..), упознавање са Развојним планом установе, разматрали извештаје тимова и друго.

У доброј подели задужења, редовном праћењу и синхронизованом раду колектива, добрим међуљудским односима, у објекту установе све функционише као уиграна екипа. Васпитање деце је приоритетан задатак сваког радника. Детету је подређено све, без обзира на време, цену и личне обавезе појединаца.

У установи су формирани неколико тимова као што су: Тим за заштиту деце од насиља, злостављања и занемаривања, Тим за развојно планирање; Тим за самовредновање, Тим за различите програме.

**ИЗВЕШТАЈ ТИМА ЗА ЗАШТИТУ ДЕЦЕ ОД НАСИЉА, ЗЛОСТАВЉАЊА И ЗАНЕМАРИВАЊА**

На нивоу установе формиран је Тим за заштиту деце од насиља, злостављања и занемаривања који чине:

1. медидинска сестра
2. васпитачи
3. родитељ

Циљеви рада Тима били су: стварање безбедне средине за боравак деце, стварање и неговање климе толеранције, прихватања, уважавања у свакој групи, подизање нивоа свести и осетљивости за препознавање насиља у кругу установе; укључивање свих интересних група у одвијање програма превенције.

Област заштите деце од насиља, злостављања и занемаривања у установи одвијао се у складу са законским документима која регулишу ову област.

Према плану рада овог Тима посебна пажња се поклањала превентивним активностима, како на нивоу група, тако и на нивоу саме установе.

На основу посматрања и праћења васпитача и медицинске сестре, које се односи на праћење учесталости појављивања појединих облика насиља, дошло се до закључка да међу децом нема појаве насиља. Постојало је у почетку, у периоду адаптације, отимање играчака, гурање, чупање и слично али у разговору васпитача са децом те појаве су убрзо уклоњене.

Сарадња са родитељима у овој области је била квалитетна и задовољавајућа.Томе је допринела и чињеница да се у овом тиму налази и представник родитеља.

У циљу стварања сигурног и подстицајног окружења безбедне средине за живот и рад деце, стварање и неговање климе прихватања, толеранције, уважавања...,подизање нивоа свести и повећање осетљивости запослених ради препознавања насиља, злостављања и занемаривања; промене културних, друштвених норми, стереотипа и предрасуда које подстичу насиље, Тим за заштиту деце од насиља, злостављања и занемаривања је у току радне 2020/21 године у оквиру својих планираних превентивних активности одређених Акционим планом превентивних активности, урадио следеће:

* На почетку радне године, именовали смо чланове

Тима и координатора Тима. У тиму се налазе сви васпитачи, медицинска сестра, представник родитеља и директор установе. Са Програмом заштите деце од насиља и Акционим планом за радну 2020/21. годину упознати су сви запослени у нашој установи

* На огласној табли истакнут је Тим за заштиту деце, са бројевима телефона

чланова тима и неким важним телефонима. Такође је истакнут и редослед поступка у интервенцији.

* Тим је израдио Акциони план превентивних активности
* У септембру је Савет родитеља упознат са Програмом заштите деце од насиља и

Акционим планом за радну 2020/21. годину.

* Сложили смо се да се у свакој ситуацији реаговало правовремено и у границама наших могућности. Током времена у колективу се развио дух заједништва, толеранције и међусобног уважавања, имајући у виду и присуство деце из осетљивих група.

Што се тиче безбедности деце посебна пажња се поклања унапређивању нивоа безбедности простора у којима бораве деца унутар установе и у њеном непосредном окружењу, обезбеђивање сталног надзора над децом.

Општи закључак Тима за заштиту деце од насиља, злостављања и занемаривања је да у нашој установи нема појаве насиља, злостављања и занемаривања, да су васпитачи ти који деци пружају љубав, сигурност, разумевање и да кроз различите активности доводе децу до тога да имају позитиван однос са другом децом и да су у стању да развијају самопоштовање и социјалне вештине за стварање другарства и игру са другима.

**ИЗВЕШТАЈ ТИМА ЗА РАЗЛИЧИТЕ ПРОГРАМЕ**

На нивоу установе формиран је Тим за различите програме који чине:

1. васпитачи
2. медицинска сестра

3. директор

4. представник родитеља

Због епидемиолошке ситуације, група није формирана, иако постоји велико интересовање родитеља.

**ИЗВЕШТАЈ ТИМА О САМОВРЕДНОВАЊУ**

На нивоу установе формиран је Тим за самовредновање у коме су били мед.сестра и сви васпитачи.

Директор установе није члан Тима, али присуствује свим састанцима тима.

У складу са новонасталом ситуацијом и поштујући епидемиолошке мере, Установа је обезбедила сигурну и безбедну средину. То значи:

- набавка заштитних маски и визира;

- набавка заштитних рукавица;

- набавка дезобаријера испред улаза свих објеката, где се одвија васпитно-образовни рад и где улази особље вртића,а и деца;

-набавка безконтактног топломера.

По препоруци Министарства просвете и у сарадњи са Министарством здравља, родитељима није дозвољен улазак у просторијама установе. Уз поштовање свих мера (удаљеност, маске) родитељи предају децу медицинској сестри, која врши дезинфекцију, мери температуру и врши преглед.

Родитељи су обавештени путем флајера, постера, вибер група и непосредно при довођењу и одвођењу деце, о тренутној ситуацији.

Током године фирма „Еко-див“ из Ниша вршила је дезинфекцију свих просторија који се користе за васпитно-образовни рад.

ЈКП „Дирекција“ из Гаџиног Хана вршила је дезинфекцију дворишта, прилаза и мобилијара.

Директор установе и већи део васпитача у сарадњи са Основном школом и центром за социјални рад, у октобру месецу 2020.године, присуствовали су обуци „Дете у центру“.

Ова обука је предвиђала и обуку родитеља, али због тренутне епидемиолошке ситуације и ограничења броја учесника, нису могли да присуствују.

Установа је ушла у пројекат ЦИП-а Центра за интерактивну педагогију и УНИЦЕФ-а уз подршку Министарства просвете, науке и технолошког развоја у оквиру пројекта „Учимо и мењамо праксу- Предшколска заједница учења“.

У оквиру хоризонталне размене добили смо линкове брошура за родитеље, који су електронским путем прослеђене родитељима (вибер групе, фејсбук страница установе).

Брошура за родитеље су следеће:

1. добробит деце предшколског узраста;
2. Васпитање пружањем подршке и успостављањем правила;
3. Социјално-емоционално учење деце предшколског узраста.

Родитељи су били у могућности да се упознају са брошурама , да примене понуђене активности из брошура и да попуне онлајн анкету.

На основу анкета, родитеље занимају следеће теме и сматрају да би требало више да се информишу о адаптацији деце на вртић, родитељству и о припреми деце за школу.

Пошто пројекат за доградњу установе није прошао, Установа је морала, због интересовања родитеља за отварање јаслене групе, да изнађе могућност за обезбеђивање простора за рад. Канцеларија директора адаптирана је у радну собу и почела са радом, кад је примљен радник-медицинска сестра-васпитач.

**ИЗВЕШТАЈ О РЕАЛИЗАЦИЈИ РАЗВОЈНОГ ПЛАНА ЗА 2017/2021 ГОДИНУ**

Тим за развојно планирање установе анализирао је остварене задатке предвиђене Развојним планом установе за 2020/2021. годину и дошао до следећих закључка:

* Израђен је Акциони план за развојно планирање са приоритетима за радну

2020/21. годину;

* Промењена кадровска структура запослених (васпитач, медицинска сестра-васпитач и хигијеничар по уговору)
* Један васпитач отишао у пензију;
* Због епидемиолошких услова, нису реализовање активности којима би се повећала видљивост установе у локалној заједници
* Доградња нових просторија није реализована због недостатка финансијских средстава и епидемиолошке ситуације, али је канцеларија директора прилагођена за потребе јаслене групе.

Председник Управног одбора

Саша Стојиљковић